CELEX: 32018R0324
Language: hu
Date: 2018-03-05 00:00:00
Title: A Tanács (EU) 2018/324 végrehajtási rendelete (2018. március 5.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

6.3.2018   
            
            
               HU
            
            
               Az Európai Unió Hivatalos Lapja
            
            
               L 63/1
            
         A TANÁCS (EU) 2018/324 VÉGREHAJTÁSI RENDELETE
   (2018. március 5.)
   a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló, 2017. augusztus 30-i (EU) 2017/1509 tanácsi rendeletre (1) és különösen annak 47. cikke (5) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2017. augusztus 30-án elfogadta az (EU) 2017/1509 rendeletet.
            
         
               (2)
            
            
               Az Egyesült Nemzetek Biztonsági Tanácsának (ENSZ BT) az 1718 (2006) sz. ENSZ BT-határozat alapján létrehozott bizottsága 2018. február 15-én módosított egy, a korlátozó intézkedések hatálya alá személyre vonatkozó bejegyzést.
            
         
               (3)
            
            
               Az (EU) 2017/1509 rendelet XIII. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2017/1509 rendelet XIII. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 5-én.
      
         
            a Tanács részéről
         
         
            az elnök
         
         N. DIMOV
      
   
   
      (1)  HL L 224., 2017.8.31., 1. o.
   
   
      MELLÉKLET
      Az (EU) 2017/1509 rendelet XIII. mellékletének a) pontjában (Személyek) az 52. bejegyzés helyébe a következő szöveg lép:
      
         
                     „52.
                  
                  
                     Ri Su Yong
                  
                  
                      
                  
                  
                     Születési idő: 1968.6.25.
                     Állampolgárság: észak-koreai
                     Útlevélszám: 654310175
                     Cím: nincs adat
                     Neme: férfi
                     Ri Su Yong látta el a Korea Ryonbong General Corporation kubai képviseletét.
                  
                  
                     2017.6.2.
                  
                  
                     A Korea Ryonbong General Corporation tisztviselője, aki a KNDK védelmi ipari beszerzéseire szakosodott és segíti Phenjan katonai vonatkozású értékesítéseit. Beszerzéseivel valószínűleg a KNDK vegyifegyver-programját is támogatja.”